Na osnovu člana 21 Statuta Javnog preduzeća za upravljanje morskim dobrom, člana 5 i 7 Zakona o morskom dobru ("Sl. list RCG", br. 14/92, 27/94  i „Sl.list CG“, br. 51/08, 21/09, 73/10 i 40/11  ) a u vezi sa  članom 10 stav 1 alineja 12, članom 29 stav 1 i članom  39 stav 3 Zakona o državnoj imovini ("Sl. list CG", br. 21/09 i 40/11), članova 4, 29 i 31 Uredbe o prodaji i davanju u zakup stvari u državnoj imovini (“Sl. list CG” br. 44/10 ), saglasno Odluci Upravnog odbora o davanju u zakup/na korišćenje djelova morskog dobra prema Programu privremenih objekata u zoni morskog dobra i Atlasu crnogorskih plaža i kupališta, broj:0203-388/7 od 28.01.2019.god. na koju je Vlada Crne Gore dala saglasnost Zaključkom broj:07-263 od 07.02.2019.god. Javno preduzeće za upravljanje morskim dobrom, objavljuje ponovljeni 
J A V N I  P O Z I V   
ZA JAVNO NADMETANJE ZA ZAKUP TERASA UGOSTITELJSKIH OBJEKATA U KOTORU I TIVTU PREMA 
IZMJENAMA I DOPUNAMA PROGRAMU PRIVREMENIH OBJEKATA U ZONI MORSKOG DOBRA 
ZA PERIOD 2019.-2023.GODINE
BROJ:0208-2299/1 od 29.05.2019.god.       

I	Predmet javnog poziva je zakup zemljišta u državnoj svojini za postavljanje terasa ugostiteljskih objekata u zoni morskog dobra u opštinama Kotor i Tivat prema Izmjenama i dopunama Programa privremenih objekata u zoni morskog dobra za period 2019-2023. god. koji je donijelo Ministarstva održivog razvoja i turizma, broj:101-10/350 od 30.04.2019.god. i to:

1.OPŠTINA KOTOR

1.1. Privremena lokacija za montažno-demontažni privremeni objekat, terasa ugostiteljskog objekta, na kat.parceli 518 K.O. Risan I, lokacija označena brojem 4.2 u Programu privremenih objekata u zoni morskog dobra u Opštini Kotor, površine P=107m2.

Početna cijena sezonskog zakupa: 2.782,00 

1.2. Privremena lokacija za montažno–demontažni privremeni objekat, ugostiteljska terasa, na kat.parceli 348 K.O. Perast, lokacija označena brojem 5.13 u Programu privremenih objekata u zoni morskog dobra u Opštini Kotor, površine P=40m2

Početna cijena sezonskog zakupa: 1.840,00 €    

1.3. Privremena lokacija za montažno–demontažni privremeni objekat, ugostiteljska terasa u Perastu, ispred ugostiteljskog objekta „Armonia“, lokacija označena brojem 5.21 u Programu privremenih objekata u zoni morskog dobra u Opštini Kotor, površine P=15m2

Početna cijena sezonskog zakupa: 690,00 €  

1.4. Privremena lokacija za montažno–demontažni privremeni objekat, ugostiteljska terasa u Perastu, lokacija označena brojem 5.23 u Programu privremenih objekata u zoni morskog dobra u Opštini Kotor, površine P=158m2

Početna cijena sezonskog zakupa: 7.268,00 € 

1.5. Privremena lokacija za montažno – demontažni privremeni objekat, ugostiteljska terasa u Perastu, na kat.parceli 345 K.O. Perast, lokacija označena brojem 5.28 u Programu privremenih objekata u zoni morskog dobra u Opštini Kotor, površine P=40m2

Početna cijena sezonskog zakupa: 1.840,00 € 
1.6. Privremena lokacija za montažno – demontažni privremeni objekat, ugostiteljska terasa u Perastu, lokacija označena brojem 5.29 u Programu privremenih objekata u zoni morskog dobra u Opštini Kotor, površine P=28m2

Početna cijena sezonskog zakupa: 1.288,00 € 

1.7. Privremena lokacija za montažno – demontažni privremeni objekat, ugostiteljska terasa u Perastu, lokacija označena brojem 5.30 u Programu privremenih objekata u zoni morskog dobra u Opštini Kotor, površine P=126m2

Početna cijena sezonskog zakupa: 5.796,00 € 

1.8. Privremena lokacija za montažno-demontažni privremeni objekat, ugostiteljska terasa (Babilon), na kat.parceli 816 K.O. Dobrota I, lokacija označena brojem 9.8 u Programu privremenih objekata u zoni morskog dobra u Opštini Kotor, površine P=20m2.

Početna cijena sezonskog zakupa: 780,00 €  

1.9. Privremena lokacija za montažno-demontažni privremeni objekat, ugostiteljska terasa, na kat.parceli 821 K.O. Dobrota (Forza Mare), lokacija označena brojem 9.10 u Programu privremenih objekata u zoni morskog dobra u Opštini Kotor, površine P=75m2.

Početna cijena sezonskog zakupa: 2.925,00 € 

1.10. Privremena lokacija za montažno-demontažni privremeni objekat, ugostiteljska terasa, na kat.parceli 329 K.O. Dobrota I, lokacija označena brojem 9.11 u Programu privremenih objekata u zoni morskog dobra u Opštini Kotor, površine P=80m2.

Početna cijena sezonskog zakupa: 2.080,00 € 

1.11. Privremena lokacija za montažno-demontažni privremeni objekat, ugostiteljska terasa, na kat.parceli 2023 K.O. Dobrota I, lokacija označena brojem 10.11 u Programu privremenih objekata u zoni morskog dobra u Opštini Kotor, površine P= 99m2 (11m x 9m).
  
Početna cijena sezonskog zakupa: 2.574,00 €   

1.12. Privremena lokacija za montažno-demontažni privremeni objekat, ugostiteljska terasa, na kat.parceli 2023 K.O. Dobrota I, lokacija označena brojem 10.17 u Programu privremenih objekata u zoni morskog dobra u Opštini Kotor, površine P= 45m2.

Početna cijena godišnjeg zakupa: 1.170,00 €  

1.13. Privremena lokacija za montažno-demontažni privremeni objekat, ugostiteljska terasa, na kat.parceli 2023 K.O. Dobrota I, lokacija označena brojem 10.22 u Programu privremenih objekata u zoni morskog dobra u Opštini Kotor, površine P=30m2.

Početna cijena sezonskog zakupa: 780,00 € 

1.14. Privremena lokacija za montažno-demontažni privremeni objekat, ugostiteljska terasa (»Laterna«), na kat.parceli 1111 K.O. Prčanj, lokacija označena brojem 16.5 u Programu privremenih objekata u zoni morskog dobra u Opštini Kotor, površine P=53m2 .

Početna cijena sezonskog zakupa: 954,00 € 

1.15. Privremena lokacija za montažno demontažni privremeni objekat, ugostiteljska terasa, na kat.parceli 602 K.O. Stoliv I, lokacija označena brojem 18.6 u Programu privremenih objekata u zoni morskog dobra u Opštini Kotor, površine 50m2. 

Početna cijena sezonskog zakupa: 650,00 €     

1.16. Privremena lokacija za montažno demontažni privremeni objekat, ugostiteljska terasa, na kat.parceli 41 K.O. Stoliv I, lokacija označena brojem 18.9 u Programu privremenih objekata u zoni morskog dobra u Opštini Kotor, površine 30m2. 

Početna cijena sezonskog zakupa: 390,00 €       

1.17. Privremena lokacija za montažno demontažni privremeni objekat, ugostiteljska terasa (Verige), na kat.parceli 11 K.O. Stoliv I, lokacija označena brojem 18.10 u Programu privremenih objekata zonu morskog dobra u Opštini Kotor, površine 50m2. 

Početna cijena sezonskog zakupa: 650,00 €          

2.OPŠTINA TIVAT

2.1. Privremena lokacija za montažno-demontažni privremeni objekat, terasa ugostiteljskog objekta »Old caffe«, na kat.parceli 488 KO Lepetani, lokacija označena brojem 2.2 u Programu privremenih objekata u zoni morskog dobra u Opštini Tivat, P=46m2.

Početna cijena sezonskog zakupa: 1.518,00 €        

2.2. Privremena lokacija za montažno demontažni objekat, terasa ugostiteljskog objekta »Propela«, na kat.parceli 4886 KO Tivat, lokacija označena brojem 6.7 u Programu privremenih objekata u zoni morskog dobra u Opštini Tivat, površine P=67m2.

Početna cijena sezonskog zakupa: 3.082,00 €   

2.3. Privremena lokacija za montažno demontažni objekat, terasa ugostiteljskog objekta »Apolon«, na kat.parceli 4886 KO Tivat, lokacija označena brojem 6.11 u Programu privremenih objekata u zoni morskog dobra u Opštini Tivat, površine P=102m2.

Početna cijena sezonskog zakupa: 4.692,00 €  

2.4. Privremena lokacija za montažno demontažni objekat, terasa ugostiteljskog objekta, na kat.parceli 3450 KO Tivat, lokacija označena brojem 6.21 u Programu privremenih objekata u zoni morskog dobra u Opštini Tivat, površine P=50m2.

Početna cijena sezonskog zakupa: 1.650,00 €  

2.5. Privremena lokacija za montažno demontažni objekat, ugostiteljska terasa, na kat.parceli 4238 KO Tivat, lokacija označena brojem 7.2 u Programu privremenih objekata u zoni morskog dobra u Opštini Tivat, površine P=100m2.

Početna cijena sezonskog zakupa: 3.300,00 €    

2.6. Privremena lokacija za montažno demontažni objekat, terasa ugostiteljskog objekta »Hotel Anderba«, na kat.parceli 179/1 KO Krašići, lokacija označena brojem 11.6 u Programu privremenih objekata u zoni morskog dobra u Opštini Tivat, površine P=84m2.

Početna cijena sezonskog zakupa: 2.184,00 €  

Početne cijene sezonskog zakupa date su bez uračunatog PDV-A.

II Način
Davanje u zakup vrši se putem javnog nadmetanja ( aukcije ).
III Uslovi javnog poziva
3.1 Privremene lokacije za terase daju se u zakup bez postavljenih objekata i infrastrukturne opremljenosti.

Lokacijama se pristupa preko postojećih staza i pristupnih komunikacija a izuzetno ukoliko se pristupna staza nalazi na privatnoj parceli izabrani ponuđač je dužan da za korišćenje iste obezbijedi saglasnost vlasnika. 

Za lokacije za pod rednim brojem 1.4,1.6. i 1.7.  u Javnom pozivu ( odnosno lokacije 5.23, 5.29 i 5.30) u Programu) Ugovor o korišćenju se može zaključiti nakon završetka  procedure uknjižbe ponte kod Uprave za nekretnine. 

3.2. Naknada za korišćenje/zakupnina
Početna cijena zakupa/naknada za korišćenje morskog dobra se uvećava  za iznos PDV-a.
Početna cijena zakupa /naknade za korišćenje morskog dobra za svaku lokaciju obračunata je  na sezonskom nivou saglasno Cjenovniku početnih naknada iz 2019. god. koji je utvrdilo Javno preduzeće za upravljanje morskim dobrom, bez obzira kad je ugovor zaključen.
Zakupnina/naknada za korišćenje morskog dobra plaća se u cjelini u momentu zaključenja ugovora ili u najviše 3 (tri) rate od kojih prva rata dospijeva u momentu zaključenja ugovora uz obavezu izabranog ponuđača da u momentu zaključenja ugovora dostavi Javnom preduzeću originalnu, bezuslovnu i naplativu na prvi poziv bankarsku garanciju za plaćanje preostalog iznosa zakupnine, koji je uvećan za iznos PDV-a. 
3.3. Vrijeme zakupa
Ugovori se zaključuju za tekuću godinu računajući od dana zaključenja ugovora do  31.12.2019. god.  uz mogućnost godišnjeg produženja za period od 4 ( četiri ) godine, odnosno do 31.12.2023.god. pod uslovom da je korisnik/zakupac  izvršio obaveze predviđene ovim ugovorom, da ugovor nije jednostrano ili sporazumno raskinut ili u slučaju da je pokrenut sudski spor između Javnog preduzeća i Korisnika/Zakupca zbog neispunjenja ugovorom preuzetih obaveza.
Ukoliko tokom trajanja ugovora dođe do privođenja prostora trajnoj namjeni koja podrazumijeva izgradnju hotela visoke kategorije u neposrednom zaleđu ili bude usvojena planska dokumentacija koja isključuje korišćenja morskog dobra, ugovor se neće obnavljati i zakupac nema pravo da traži povraćaj do tada uloženih sredstava.
IV Licitacioni korak
Licitacioni korak u postupku nadmetanja – aukcije utvrđuje se na iznos od 100,00 €  na početnu cijenu. 

V Uslovi za ponuđača

5.1. Ponuđač može biti domaće ili strano fizičko lice, privredno društvo, pravno lice ili preduzetnik pojedinačno ili kao grupa ponuđača u zajedničkoj ponudi, konzorcijum koji ispunjavaju uslove iz Javnog poziva. 

Članovi zajedničke ponude moraju u ponudi dostaviti ugovor o konzorcijumu, u kojem će biti navedeno ko je nosilac zajedničke ponude i njegova ovlašćenja. Svi članovi zajedničke ponude dužni su da dostave tražene dokaze i dokažu ispunjenost uslova javnog poziva, izuzev Garancije ponude koja treba da glasi na nosioca konzorcijuma.
Tražene uslove Ponuđač je dužan da ispuni u momentu podnošenja ponude.
5.2. Posebni uslovi za ponuđača za zakup terase
Pravo učešća na javnom nadmetanju imaju vlasnici/zakupci najbližeg stalnog ugostiteljskog objekta, koji posjeduju uredno odobrenje za rad nadležnog organa lokalne samouprave ili građevinsku dozvolu /prijavu građenja za poslovni prostor.
Vlasnik-zakupac poslovnog prostora može konkurisati za jednu terasu, a izuzetno, u ponovljenom postupku i za više terasa ukoliko na prvom nadmetanju ne bude bilo zainteresovanih lica.
VI Sadržaj ponude
Ponuda obavezno sadrži :
6.1. Podatke  o ponuđaču i dokaze o podobnosti ponuđača
6.1.1. Za fizička lica:
- Ime i prezime ponuđača sa adresom prebivališta, odnosno boravišta i brojem kontakt telefona,  Izjavu o prihvatanju svih uslova i obaveza iz Javnog poziva i izjavu-saglasnost da se lični podaci obrađuju u postupku, odnosno Obrazac A Javnog preduzeća, 
- fotokopija lične karte/pasoša sa jedinstvenim matičnim brojem,  
-potvrda Poreske uprave  da su uredno izvršene sve obaveze po osnovu plaćanja poreza i doprinosa za period 90 dana prije dana javnog otvaranja ponuda,
- uvjerenje mjesno nadležnog Osnovnog suda da  se protiv ponuđača ne vodi krivični postupak.
6.1.2. Za privredna društva, pravna lica ili preduzetnike:
-Naziv i adresu sjedišta,  Izjavu o prihvatanju svih uslova i obaveza iz Javnog poziva i izjavu-saglasnost da se lični podaci obrađuju u postupku, odnosno Obrazac A Javnog preduzeća; 
-dokaz o registraciji (Izvod iz CRPS sa podacima o ovlašćenim licima ponuđača ne stariji od 6 mjeseci),
-rješenje o PIB pravnog lica/preduzetnika, 
-rješenje o registraciji PDV-a, ukoliko je ponuđač obveznik PDV-a, ukoliko ponuđač nije obveznik PDV-a dužan je da dostavi potvrdu od Poreske uprave Crne Gore da ponuđač nije obveznik PDV-a, 
- uvjerenje mjesno nadležnog Osnovnog suda da se protiv privrednog društva, pravnog lica i odgovornog lica u pravnom licu ne vodi krivični postupak,
- uvjerenje Ministarstva pravde da se privredno društvo, pravno lice/preduzetnik ne nalazi u kaznenoj  evidenciji za neko od krivičnih djela organizovanog kriminala sa elementima korupcije, pranja novca i prevare, 
- uvjerenje Ministarstva pravde da se odgovorno lice u privrednom društvu, pravnom licu ne nalazi u kaznenoj za neko od krivičnih djela organizovanog kriminala sa elementima korupcije, pranja novca i prevare, 
-potvrda Poreske uprave da su uredno izvršene sve obaveze po osnovu plaćanja poreza i doprinosa za period do 90 dana prije javnog otvaranja ponuda, 
Ukoliko je ponuđač strano pravno lice dokumentaciju iz tačke 6.1.2. alineje 2, 3, 4, 5, 6 i 7. izdatu od nadležnog organa iz države u kojoj je osnovano društvo, dužan je dostaviti prevedenu na crnogorski jezik, ovjerenu od strane sudskog tumača.
6.2. Originalnu bankarsku garanciju ponude  koja mora biti bezuslovna, „bez prigovora“ i naplativa na prvi poziv sa rokom važenja minimum 90 dana od dana otvaranja ponude. 
Iznos bankarske garancije ne može biti  manji od početne cijene sezonskog zakupa koji je naznačen u ovom Javnom pozivu. 
6.3. Dokaz  o ispunjenju traženog kriterijuma za ponuđač : orginalnu ili ovjerenu fotokopiju Odobrenja za rad ugostiteljskog objekta koje izdaje nadležan organ lokalne samouprave.
6.4. Potrebni dokazi (osim fotokopije lične karte ) dostavljaju se u formi originala ili ovjerene fotokopije. Dokazi ne smiju da budu stariji od šest mjeseci od dana javnog otvaranja ponuda, osim rješenja o PIB pravnog lica/preduzetnika, rješenje o registraciji PDV-a i druga odobrenja nadležnih organa u zavisnosti od perioda važenja.  
6.5. Prijave se dostavljaju na Crnogorskom jeziku.
VII Sprovođenje postupka

7.1. Ponuđač sačinjava i podnosi prijavu u skladu sa Javnim pozivom. 
7.2. Ponuđač može u roku za dostavljanje prijave da istu mijenja i dopunjava ili da u pisanoj formi odustane od prijave.
7.3. Promjena i dopuna prijave ili odustajanje od prijave dostavlja se na isti način kao i prijava. Podnosilac može odustati od prijave, bez aktiviranja priložene garancije, najkasnije do roka (dan, vrijeme, sat) određenog javnim pozivom za predaju prijava na arhivi Javnog preduzeća. U slučaju odustanka prije isteka roka određenog za dostavljanje prijave  ista se vraća ponuđaču neotvorena.
7.4. Prijave koje su primljene nakon isteka Javnim pozivom određenog roka odbijaju se kao neblagovremene i vraćaju se neotvorene ponuđaču.
7.5. Prijave fizičkih ili pravnih lica (ranijih korisnika) odbijaju se kao neprihvatljive i neće biti predmet vrednovanja, ukoliko je 
-protiv ponuđača (ranijeg korisnika) Javno preduzeće pokrenulo sudski postupak zbog neispunjavanja ugovorenih obaveza,
-sa ponuđačem (ranijim korisnikom) Javno preduzeće raskinulo  ugovor zbog teže povrede ugovorne obaveze. 
7.6. Postupak davanja u zakup sprovodi Komisija za aukciju koje imenuje Direktor Javnog preduzeća.
Komisija za aukciju u postupku javnog nadmetanja, preuzima prijave sa arhive Javnog preduzeća, vrši pregled i ocjenu formalne ispravnosti prijava, vrši registraciju ponuđača i u skladu sa Pozivima sprovode aukciju i sačinjava Zapisnik o aukciji.
7.7. Nezatvorene (neuredne) prijave odbijaju se kao nevažeće i u stanju u kojem su uručene biće vraćene ponuđaču, nakon okončanja postupka.
Neispravna je prijava  koja nije sačinjena u skladu sa uslovima Javnog poziva. 
7.8. Podnesci i obaviještenja Komisije za aukciju dostavljaju se na adresu koju je ponuđač označio u prijavi ili neposrednim uručenjem na Arhivi Javnog preduzeća.
U slučaju da podnesci ne budu uručeni na adresu označenu u prijavi, isto će biti postavljeno na oglasnoj tabli i internet stranici Javnog preduzeća www.morskodobro.com. Istekom roka od 5 (pet) dana od dana oglašavanja smatrat će se da je lice uredno obavješteno, nakon čega će teći rokovi za sprovođenje radnji u postupku.

VIII Vrijeme i mjesto podnošenje prijava 

8.1. Prijave za javno nadmetanje ( aukciju) podnose se svakog radnog dana od 08 do 16 sati od dana objavljivanja ovog poziva zaključno sa 11.06.2019. god. do 16 sati neposrednom predajom na arhivi Javnog preduzeća u zapečaćenim kovertama sa naznakom »PRIJAVA ZA JAVNO NADMETANJE ZA TERASE PO POZIVU BROJ 0208- 2299/1 ZA  RED.BR.__________«.

8.2. Prijave dostavljene nakon navedenog roka (neblagovremene prijave), nezatvorene prijave,  prijave uz koje nijesu priloženi traženi dokazi (neuredna prijave), kao i prijave fizičkih i pravnih lica (ranijih korisnika) protiv kojih je pokrenut sudski postupak zbog neispunjavanja ugovorenih obaveza prema Javnom preduzeću odbijaju se kao neprihvatljive.

IX Vrijeme i mjesto javnog nadmetanja
Javno nadmetanje će se obaviti dana 13.06.2019.god. u 11,00 časova u Sali na prvom spratu poslovne zgrade Javnog preduzeća.
Pravo učešća na nadmetanju imaju sva pravna i fizička lica koja blagovremeno dostave pisanu prijavu sa potrebnom dokumentacijom i uredno se registrovala. 

Podnosioci prijava za javno nadmetanje – aukciju su dužni da se 1 sat prije početka licitacije registruju kod Komisije. Ukoliko se ne registruju gube pravo na povraćaj bankarske garancije.

X Izbor najpovoljnijeg ponuđača

Učesnik u postupku aukcije-licitacije koji ponudi najveći iznos zakupnine proglašava se za najpovoljnijeg ponuđača i kao prvorangirani potpisuje izjavu kojom potvrđuje ponudu.  Predmetnu izjavu potpisuju svi učesnici aukcije po redosledu visine ponuđene zakupnine.

Najpovoljniji ponuđač je dužan da u roku od 10 (deset) dana od dana nadmetanja zaključi Ugovor o zakupu privremene lokacije.

U slučaju da prvorangirani ponuđač odustane od zakupa, odnosno ukoliko ne potpiše ugovor u predviđenom roku aktiviraće se njegova garancija ponude, a Javno preduzeće ima pravo da zaključi ugovor o zakupu predmetne lokacije sa drugim ponuđačem učesnikom javnog nadmetanja koji je ponudio iznos naknade koja je po visini odmah iza najveće ponuđene naknade. 

XI Javni poziv objavljuje se u dnevnom listu i na internet stranici Javnog preduzeća www.morskodobro.com 

XII Sve potrebne informacije mogu se dobiti na brojeve telefona 033-452-709 i 033-451-716 i u Službi za ustupanje na korišćenje morskog dobra u prostorijama Javnog preduzeća.